
PANDUAN MENGISI SOAL SELIDIK


1.9.  Maklumat pendaftaran dan jenis pembekalan Cukai Barang dan Perkhidmatan (CBP)

(a) Sila tandakan (X) samada pertubuhan tuan berdaftar untuk Cukai Barangan dan Perkhidmatan 	(CBP). 

(b) Sila tandakan (X) jenis pembekalan bercukai yang berkenaan. 

1) Pembekalan Berkadar Standard adalah pembekalan berdasarkan barang dan perkhidmatan yang dikenakan CBP pada kadar standard. 
 
2) Pembekalan Berkadar Sifar adalah pembekalan bekalan yang dikenakan CBP tertakluk kepada kadar sifar.

3) Pembekalan Dikecualikan adalah pembekalan tanpa cukai yang tidak tertakluk kepada CBP. 

Nota: 
Sekiranya pertubuhan tuan tidak berdaftar untuk CBP:-
· Semua nilai yang dilaporkan adalah tidak termasuk CBP dan nilai CBP yang dibayar perlu dilaporkan di Soalan 9.32 (CBP pada pembelian bersih yang tidak boleh dituntut sebagai cukai input)
· Sekiranya nilai CBP tidak dapat diasingkan daripada penyata kewangan pertubuhan tuan, maka Soalan 9.32 tidak perlu diisi.



9.32 	CBP pada pembelian bersih yang tidak boleh dituntut sebagai cukai input
	Merujuk kepada CBP yang dikenakan untuk setiap perbelanjaan yang tidak boleh dituntut sebagai cukai input. 

		

Soalan 10 : Cukai Barang dan Perkhidmatan (CBP)

10.1 	Jumlah cukai output yang dikenakan 
	Merujuk kepada jumlah CBP yang dikenakan kepada pelanggan.Nilai yang dilaporkan adalah seperti di Soalan 5B pada Penyata Cukai Barang dan Perkhidmatan (GST-03) bagi tempoh pelaporan.

	Contoh sekiranya tempoh pelaporan perakaunan adalah dari 1 Julai 2014 hingga 30 Jun 2015, maka jumlah CBP yang dilaporkan adalah untuk tempoh April hingga Jun 2015.

	Jumlah cukai yang dilaporkan adalah bagi pertubuhan yang berdaftar di bawah kategori pembekalan berkadar standard sahaja. 
   


10.2 	Jumlah cukai input yang dibayar
	Merujuk kepada jumlah cukai input (termasuk nilai cukai ke atas pelepasan hutang lapuk dan pelarasan lain). Nilai yang dilaporkan seperti di Soalan 6B pada Penyata Cukai Barang dan Perkhidmatan (GST-03) bagi tempoh pelaporan.

	Jumlah cukai yang dilaporkan adalah bagi pertubuhan yang berdaftar di bawah kategori pembekalan berkadar standard dan / atau pembekalan berkadar sifar. 

